Document ID: /roh_data/filtered/fineweb-2-filterrobots_roh.jsonl.gz/13754

Svizra
Traplà: fans dal FC Son Gagl han vulì deponer pirotecnica a Sion
La polizia chantunala dal Vallais ha traplà la notg sin dumengia in flagranti quatter fans da ballape da l'FC Son Gagl. Els han vulì zuppar material pirotecnic en il stadion Tourbillon a Sion. Als quatter giuvens da la Svizra orientala smanatscha uss in scumond da stadion.
Tar ina controlla ha la polizia scuvert 25 tizuns d'urgenza, 16 bumbas da fim, 5 tizuns da tarlischur, 25 petardas e dus sprays da paiver, uschia communitgescha la polizia. Ils fans da ballape han vulì zuppar il material en il sectur da giasts dal Tourbillon.
La sonda dat l'FC Sion a chasa cunter l'FC Son Gagl.
RR novitads 22:00